Public procurement notice: Contract Notice
Published: 2017-09-08
Buyer: NIF Zrt.
Country: HU
Contract type: Services
Procedure: Open procedure
CPV classification: 79710000: Security services | 79711000: Alarm monitoring services | 79713000: Guard services | 79714000: Surveillance services | 79715000: Patrol services
Estimated value: 80000000 HUF
Submission deadline: 2017-10-16
Award criteria: The most economic tender

Technical requirements: Megbízási keretszerződés a NIF Zrt. vagyonkezelésében lévő vagyonelemek (ingatlan, ingó) vagyonvédelmére.
Megbízási keretszerződés keretében a NIF Zrt. vagyonkezelésében lévő vagyonelemek (ingatlan, ingó) élőerős vagyonvédelmi feladatainak elvégzése Magyarország területén a megbízási keretszerződésben, az egyedi megrendelésekben és a vonatkozó dokumentumokban meghatározottak szerint.
Megbízási keretszerződés a NIF Zrt. vagyonkezelésében lévő vagyonelemek (ingatlan, ingó) vagyonvédelmére.
A NIF Zrt. a közúti közlekedésről szóló 1988. évi I. törvény, valamint a vasúti közlekedésről szóló 2005. évi CLXXXIII. törvény alapján az országos közút és vasúthálózat építtetője és fejlesztési közreműködője, az állam javára és nevében jár el.
Az állam tulajdonába és a NIF Zrt. vagyonkezelésébe tartoznak az országos (és helyi) közút és vasút fejlesztéséhez szükséges megvásárolt vagy kisajátított ingatlanok, földrészletek.
Ennek megfelelően a NIF Zrt. az állami vagyon kezelője az utak forgalomba helyezéséig, vagy ennek hiányában az ideiglenes forgalomba helyezésig, illetve a vasúti pályahálózat működéséhez szükséges eszközök átadás-átvételéig.
Az ajánlatkérő élőerős, fix ponton telepített telephelyőrzéssel, kivonuló szolgálattal, távfelügyeleti rendszerrel, mobil járőrtevékenységgel és központi diszpécserszolgálattal kívánja megoldani Magyarország egész területén az aktuálisan, időszakosan, változó helyszíneken birtokába került vagyonelemek őrzését, amelyek a Magyar Állam tulajdonát képezik.
Feladat az egyedi megrendelések útján kijelölt területeken, az ajánlatkérő által kijelölt vagyonelemek őrzése az ajánlatkérő egyedi megrendelésében rögzített feltételei szerint, jogsértő cselekmények és egyéb rendkívüli események elhárítása, bekövetkezés esetén azonnali intézkedések végrehajtása, a helyszín és a rend biztosítása, jelentéskészítés.
Az őrzendő, ajánlatkérő vagyonkezelésében lévő vagyonelemek őrzési helyszíne, megnevezése, pontos címe, a szolgálati idők és a vagyonőri létszám, felsorakoztatott és szükséges műszaki és elektronikai eszközök tekintetében:
Előre pontosan nem meghatározott helyszínen, de Magyarország teljes területén, változó helyszíneken, előre meg nem határozott időszakban és időtartamban (de az ajánlatkérő birtokába kerülésétől a bontási, építési illetve egyéb más vállalkozó által végzett munkálatok megkezdéséig), változó létszámban, előre meg nem határozott őrzési módon, és előre meg nem határozott műszaki és elektronikai eszközökkel, gépjárművel az ajánlatkérő igényei szerint.
A Magyar Állam tulajdonába és Ajánlatkérő vagyonkezelésébe tartoznak – az Ajánlatkérő törvények által fontos közérdekű és közcélú tevékenységnek minősített tevékenysége során – az országos közút és vasút fejlesztéséhez szükséges megvásárolt vagy kisajátított ingatlanok. Ajánlatkérő vagyonkezelésébe tartozik a tárgyi eljárás megindítását megelőzően hozzávetőlegesen 37 felépítményes ingatlan. Ezen ingatlanok számának pontos meghatározása nem lehetséges, mivel Ajánlatkérő területszerzése és projekt-kivitelezése folyamatos, így napról-napra változik ezen szám. Ezen ingatlanok minimum 9 különböző megyében találhatóak meg.
A fentiekben felsorolt általános követelményeknek történő megfelelés, valamint az ott felsorolt személy-és vagyonőri feladatok elvégzése.
A teljes mennyiséget, a részletes követelményeket és a feladatok részletes ismertetését a közbeszerzéshez csatolt műszaki leírás tartalmazza.
Felhívjuk tisztelt ajánlatevő figyelmét, hogy a megbízási keretszerződés keretében elvégzendő feladatok részletes meghatározását a szerződéses feltételek továbbá az egyes eseti megrendelések tartalmazzák.
Részajánlattétel nem lehetséges a műszaki tartalom, a jelen beszerzés komplex jellege miatt, illetve azért mert gazdaságosabb keretszerződéssel biztosítani az ajánlatkérő vagyonkezelésében lévő vagyonelemek őrzését.

Eligibility requirements: A) Kizáró okok: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bek felsorolt kizáró okok bármelyike fennáll. Az ajánlattevőnek (közös ajánlattétel esetén külön-külön) és a Kbt. 65. § (7) bek szerinti alkalmasságot igazoló szervezetnek/személynek az ajánlat benyújtásakor a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Kormányrendelet (továbbiakban: Kr.) II. fejezetében foglaltaknak megfelelően, az EEKD benyújtásával kell előzetesen igazolnia, hogy nem tartozik a Kbt. 62. § (1) és (2) bek hatálya alá. Az ajánlattevő nyilatkozni köteles arról, hogy a szerződés teljesítéséhez nem vesz igénybe a 62. § (1) és (2) bek szerinti kizáró okok hatálya alá eső olyan alvállalkozót, amely nem vesz részt az alkalmasság igazolásában. Az ajánlatkérő által a Kbt. 69. § (4)-(6) bek alapján a kizáró okokra és az alkalmassági követelményekre vonatkozó igazolások benyújtására felhívott gazdasági szereplőnek a Kr. III. fejezetében foglaltaknak megfelelően kell igazolnia, hogy nem tartozik az eljárásban előírt kizáró okok hatálya alá. A kizáró okok tekintetében becsatolt nyilatkozatok keltezése nem lehet korábbi, mint a jelen ajánlati felhívás feladásának napja. A kizáró okok fenn nem állásának igazolására a Kr. 1. § (2)-(5) bek, továbbá a Kr. 8. §, 10. §, 12-16. §-ok is megfelelően alkalmazandóak. B) Szakmai és cégnyilvántartásokba történő bejegyzésre vonatkozó előírások: Az alkalmasság minimumkövetelményei: a.) Alkalmatlan az ajánlattevő, ha nem rendelkezik a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény 5. § szerinti, a rendőrség által kiadott működési engedéllyel. Ajánlattevőnek az ajánlat részeként csatolnia szükséges a vagyonvédelmi tevékenység folytatására való jogosultságot igazoló, a rendőrség által kiadott – a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény 5. § (1) bekezdésében meghatározott – hatályos működési engedélyt. A 2005. évi CXXXIII. törvény 66. §-a alapján EGT-vállalkozásnak minősülő ajánlattevőnek a 2005. évi CXXXIII. törvény 67. § (1) bekezdése szerinti hatályos engedélyt kell csatolnia az ajánlat részeként. A nyertes ajánlattevő működési engedélyének/engedélyének a teljesítés teljes időtartama alatt hatályosnak kell lennie, figyelemmel a 2005. évi CXXXIII. törvény 7. § rendelkezéseire is. b.) Alkalmatlan az ajánlattevő, ha legalább egy személyesen közreműködő tagja, munkavállalója vagy egyéni vállalkozás, illetve egyéni cég esetében, ha a tevékenységet nem maga látja el, legalább egy foglalkoztatottja, illetve a vállalkozással kötött polgári jogi szerződés alapján a vállalkozás javára tevékenykedő természetes személy nem szerepel a személy-, vagyonvédelmi és magánnyomozói országos kamara névjegyzékében; illetve a nem Magyarországon letelepedett gazdasági szereplők esetén a letelepedés szerinti ország nyilvántartásában nem szerepel, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. Igazolási mód: Az előzetes igazolás során ajánlatkérő elfogadja ajánlattevők egységes európai közbeszerzési dokumentumban foglalt egyszerű nyilatkozatát. A működési engedély benyújtása kizárólag az előzetes igazolást követően kötelező Ajánlatkérő erre vonatkozó kifejezett felhívására a Kbt. 69. § (4) bekezdés alapján. A személy-, vagyonvédelmi és magánnyomozói országos kamara névjegyzékében való szereplés tényét ajánlatkérő ellenőrzi az ingyenesen, elektronikusan elérhető adatbázisból. Az alkalmasság igazolására a Kbt. 65.§ (7), (9) és (11) bekezdései és a Kbt. 69. § (11) bekezdése is irányadó.

Award value: 80000000